Projekti Venus Paraqet
Një Prodhim i Roxanne Meadows
Shkruar nga Jacque Fresco
E tërë shoqëria e strukturuar rreth parasë dhe e orientuar drejt materializmit
është një shoqëri e rreme.
Shoqëria jonë do të njihet në histori si shoqëria me zhvillimin më të ulët të njeriut.
Ne kemi inteligjencën, njohurinë, teknologjinë
dhe realizueshmërinë për të ndërtuar një qytetërim krejt të ri.
Parajsë apo Zhdukje
Ishte përjetimi i Depresionit të Madh më 1929
që ndihmoi në formimin e ndërgjegjes sime sociale.
Gjatë kësaj kohe, kuptova se Toka ishte ende i njëjti vend:
impiantet e prodhimit ishin ende të padëmtuara dhe burimet ishin akoma aty
por njerëzit nuk kishin para' për të blerë prodhimet.
Ndjeva se rregullat e lojës ekonomike
ishin demodè dhe të padobishme.
Mjerimi, vuajtja dhe lufta i dhanë nxitje punës së jetës time.
Isha gjithashtu i motivuar nga paaftësia e dukshme e qeverive,
e botës akademike dhe mungesës së zgjidhjeve të ofruara nga shkencëtarët.
Kuptova se në vend që të punohej me individë
një mënyrë më e efektshme do të ishte ripërcaktimi i kulturës.
Ky ishte fillimi i një kërkimi konstant për gjetjen e zgjidhjeve
mbi problemet e shumta që kemi sot.
Ky prezantim është një plan i realizueshëm për ndryshim social
që punon për një qytetërim paqësor e të qëndrueshëm global
ku qeniet njerëzore, teknologjia dhe natyra bashkëjetojnë.
Kjo përshkruan një orvatje të alternativës
ku të drejtat e njeriut nuk janë vetëm të shkruara në letër
por një mënyrë jetese.
Ky quhet Projekti Venus.
Krijuesi i tij, Jacque Fresco
bën thirrje për një ripërcaktim të hapur të kulturës ku lufta
varfëria, uria, borxhi dhe vuajtjet e panevojshme njerëzore
shihen jo vetëm si të shmangshme por krejtësisht të papranueshme.
Është gjithnjë e më e qartë se çdo zgjidhje në shkallë të ulët
do të rezultojë me vazhdimin e problemeve me të cilat përballemi sot.
Të ankohesh pa paraqitur një alternativë është e kotë.
Qendra kërkimore e Projektit Venus
ndërtuar nga Fresco dhe Roxanne Meadows
ndodhet në Venus, Florida.
Trajton shumë nga shkaqet kryesore të vështirësive tona.
Por cilat janë origjinat e vërteta të problemeve tona?
Sisteme të Dështuara
Sot, na kanë mbetur shumë pak alternativa
meqë jemi në një rrjedhë përplasjesh të krijuara nga vetë ne.
Përgjigjet nga e kaluara nuk janë më të përshtatshme.
Duke marrë parasysh dëmin që i është bërë tashmë mjedisit
po i afrohemi me shpejtësi një pike pa kthim,
ku natyra do të diktojë kursin.
Ose vazhdojmë siç kemi bërë
me zakone shoqërore dhe mënyrë të menduari demodè
duke kërcënuar kështu të ardhmen tonë
ose mund të aplikojmë një sërë vlerash më të përshtatshme
dhe të rëndësishme për një shoqëri të qëndrueshme
me më shumë mundësi dhe liri.
Amerikanët kanë qenë të kushtëzuar nga shoqëria e tyre
që të ndërrojnë makinë çdo vit,
që të blejnë një televizor të ri ose një magnetofon.
Ne jemi radikal sa s'ka por institucionet tona politike dhe shoqërore
nuk kanë ndryshuar dhe në këtë pikë ne jemi përgjumur:
sepse idetë e reja i lidhim gjithmonë me komunizmin ose me regjime të tjera
sepse jemi rritur për të patur frikë nga e reja.
Asnjë nga sistemet ekonomike botërore:
socializmi, komunizmi, fashizmi apo sistemi i ndërmarrjes së lirë
ka eliminuar problemet e elitizmit, nacionalizmit, racizmit
dhe mbi të gjitha, të pamjaftueshmërisë..
Të gjithë janë të bazuar kryesisht në pabarazinë ekonomike.
Kur paraja përdoret për të rregulluar dhe shpërndarë burimet për fitim
dhe njerëzit dhe kombet janë egoistë,
ata me çdo kusht do të kërkojnë të përfitojnë.
Ata e bëjnë këtë duke mbajtur epërsi në konkurencë
ose me anë të ndërhyrjes ushtarake.
Lufta përfaqëson dështimin më suprem të kombeve për të zgjidhur dallimet mes tyre.
Nga një pikëpamje rreptësisht pragmatike
është shpërdorimi më i kotë i jetëve dhe burimeve i konceptuar ndonjëherë.
Shumicat e luftërave bëhen për kontrollin e burimeve
dhe për të ruajtur pozicionin tuaj në avantazhin diferencial.
Ata nuk bazohen në dinjitetin e njeriut.
Ata nuk bazohen në lartësimin e qenieve njerëzore.
Mund të lartësojnë qeniet njerëzore në vendin fitimtar.
Mund të jetë kështu, por për pjesën tjetër të botës
çmimi që paguhet është tepër i lartë.
Kjo përpjekje e ashpër dhe e dhunshme për të zgjidhur mospajtimet ndërkombëtare
merr tone akoma më kërcënuese
me mbërritjen e sistemeve të kompjuterizuara që dërgojnë armë bërthamore
dhe armë vdekjeprurëse biologjike e kimike.
Mbi 100 mijë kompani lulëzojnë falë Pentagonit.
Por paraja e madhe shkon në duart e korporatave të mëdha.
Kjo është një dhuratë nga qielli, një mundësi e artë
për ata që përfitojnë nga përbërja ushtarako-industriale.
Nëse luftërat nuk do të sillnin fitim
vërtetë besoni se do t'i kishim ato?
Nëse ata ju rekrutojnë në ushtri për t'i shërbyer këtij vendi
(të cilin ju do ta mbroni me jetë)
ata duhet të rekrutojnë dhe të gjitha industritë e luftës:
çdo krijues topash, mitralozësh
automobilash, xhipash, luftanijesh
të gjithë nën armë, kështu ata do të paguhen njësoj si ushtria.
Është e vërtetë. Në qoftë se ju bëni miliona duke u shitur luftanije
dhe mitraloza ushtrisë, atëherë ajo është e korruptuar.
Për mua, nëse do të kishim miliona njerëz në ushtri
do t'i dërgoja në shkollë që të bëhen zgjidhës problemesh
sesi të biem dakord me vendet e tjera. Këtë duhet të bëjmë, jo të vrasim.
Ushtarët janë makina vrasëse, janë stërvitur për të vrarë.
Unë do t'i stërvitja që të shkonin në Meksikë dhe të kapërcenin dallimet,
që të shkonin në botën Arabe për të parë nëse mund t'i kapërcejnë dallimet.
Në mënyrë që t'i bashkojmë, të gjitha kombet.
Lufta nuk është e vetmja formë dhune e imponuar tek njerëzit;
është edhe uria, varfëria
të pastrehët dhe papunësia.
Pranimi i këtyre kushteve si shprehje e natyrës njerëzore është një mit
i përdorur për të mbajtur gjërat ashtu siç janë.
Ndikimi i Mjedisit Natyror
Gjenetika nuk ka të bëjë fare me lakminë, tregtinë, paragjykimet raciale.
Të gjitha sistemet operuese në çdo shoqëri janë pjesë e arsimimit tuaj
librat që lexon, roli i modeleve ku identifikohesh dhe njerëzit që admiron.
Gjenet nuk kanë lidhje me asgjë
veç ngjyrës së syve, formës së hundës
padyshim karakteristika të trashëguara.
Gjenet nuk kontrollojnë vlerat.
Edhe sikur të kishe lindur me një tru shumë më cilësor se një person tjetër
receptorë më të mirë, cilësi më e mirë e indeve të trurit,
do të thoja se edhe pse ke një tru më të mirë
por jeton në një vend fashist, do bëhesh fashist sidoqoftë.
Truri nuk ka mekanizma diskriminues.
Truri nuk mund t'ju thotë se çfarë është më shumë apo më pak e përshtatshme
përveç eksperiencës.
Ne nuk kemi lindur me lakminë, zilinë, urrejtjen ose fanatizmin.
Sjellja dhe vlerat tona reflektojnë kulturën tek e cila kemi qenë të ekspozuar.
Nëse do ishit rritur nga gjuetarët e Amazonës,
do të bëheshit një gjuetar.
Nëse unë ju them: "A ju shqetëson fakti që keni mbledhur 5 koka gjahu?"
ju do të thonit "Po, vëllai im ka 20".
A është çmendur ai? Jo, kjo është normale për kulturën e tij.
Problemet sociale dhe të mjedisit natyror do të mbeten të pakapërcyeshme
për aq kohë sa disa kombe do të kenë nën kontroll shumicën e burimeve të Tokës
dhe më i rëndësishëm do të jetë fitimi sesa mirëqenia e njerëzve.
Vënia në plan të parë e fitimit sjell vuajtje të panevojshme
dhe sjellje jonormale që mbizotërojnë sot.
Shumë njerëz mendojnë se kemi nevojë për ligjet për të eliminuar problemet tona.
Ne kemi shumë ligje, mijëra mbi mijëra
por ato shkelen vazhdimisht.
Njoftimet dhe traktatet në letër nuk e ndryshojnë realitetin e pamjaftueshmërisë
vuajtjes dhe pasigurisë.
Parashikimi dhe vlerësimi i të ardhmes është i mundur nëse njihen
tendencat e ngjarjeve në ndotjen e oqeaneve, mungesat e tokës bujqësore.
Nëse vihet re një degradim në rritje i sistemit
unë mund të parashikoj trazira, vrasje dhe ekzekutime.
Sjellja e njeriut gjenerohet nga realiteti që e rrethon.
Nëse ka pamjaftueshmëri, të themi të ujit, vlera e të cilit rritet dhe çmimi është i lartë.
Le të diskutojmë pamjaftueshmërinë si një sistem.
Ta zëmë se bie shi floriri për 3 ditë, në formë pluhuri.
Njerëzit do të mbushnin qilarin,
papafingon, çdo sirtar në shtëpi. Do të hidhnin rrobat e tyre.
Po të vazhdonte shiu për një vit, floriri do të gjendej gjithandej
njerëzit do ta hidhnin, do hiqnin unazat duke i hedhur tutje
dhe në këto kushte sjellja njerëzore do të përshtatej.
Ka vetëm policë përpara diçkaje të cilën njerëzit e duan
por nuk mund ta blejnë, kështu aty vendoset një roje.
Por nëse pemët e limonit, portokallit dhe mollës
do rriteshin gjithandej, ju nuk do mund t'i shisnit më ato.
Po të zbarkonit në një ishull që ka shumë burime natyrore
dhe të ishit 10 persona e të kishit një mijë peshq për kokë
dhe 10 herë më tepër fruta dhe banane,
paraja nuk do të ekzistonte.
Prona private nuk do të ekzistonte.
Nëse ishulli do të ishte mjaft i madh: me 10 persona dhe 3000 hektarë
askush nuk do ta vriste mendjen të ndante zona të veçanta.
Ka modele sjelljesh që promovojnë mbijetesën.
Ka kushte sociale që ndryshojnë vlerat dhe pikëpamjet tona.
Askush nuk mund të shkruajë një kushtetutë për sjelljen më të përshtatshme
pa marrë parasysh mjedisin.
Pra, do të ishte më mirë të kujdesemi për ambientin natyror
do të ishte më mirë të kujdesemi për njëri-tjetrin
dhe do të ishte më mirë të arsimojmë njerëzit
në nivelet më të larta të mundshme të aftësive tona,
në mënyrë që të kemi një shoqëri.
Asnjë traktat paqeje nuk mund të parandalojë një luftë tjetër
nëse nuk trajtohen shkaqet themelore.
Ndoshta nevojiten njerëz etikë në qeveri
që të punojnë për mirëqenien e të gjithëve.
Por edhe sikur njerëzit më etikë të vendosen në poste të larta
dhe na shterojnë burimet, sërish do të vazhdojnë gënjeshtrat
mashtrimet, vjedhjet dhe korrupsioni.
Nuk janë njerëzit etikë për të cilët kemi nevojë, por për
një mënyrë inteligjente menaxhimi të burimeve të Tokës
për mirëqenien e të gjithëve.
Mungesat Sociale
Le të shqyrtojmë marrëveshjet tona shoqërore më tej.
Për të ruajtur ekonominë tonë, prodhimet duhet të shiten vazhdimisht.
Për ta garantuar këtë, projektohen qëllimisht që të përdoren dhe të prishen.
Me siguri e keni vënë re që kjo gjë zakonisht ndodh
menjëherë pasi kalon afati i garancisë.
Kjo praktikë e korruptuar quhet "vjetrim i planifikuar"
gjë që bëhet me ndërgjegje të plotë.
Novatorët studiojnë në shkollat më të mira
dhe pastaj u kërkohet të krijojnë prodhimet "përdor dhe hidh"
të cilat prishen sipas afatit të paracaktuar!
I gjithë ky proces kërkon dhe shpërdoron tej mase burime dhe energji.
Ne jemi duke plaçkitur planetin për fitime.
Po ta mendoni mirë, njerëzit nuk duan një punë
por të drejtat e asaj që rroga e tyre do të sjellë.
Paraja nuk përfaqëson asgjë reale
dhe nuk ka ar, argjend apo burim që i jep vlerë.
Me para' nuk mund të ushqehesh apo të ndërtosh shtëpi.
Nuk ka aspak lidhje me aftësinë tonë
për të prodhuar të mira dhe shërbime në këtë planet.
Sistemi monetar na është dorëzuar shekuj më parë
dhe ne vazhdojmë ta përdorim atë pa ngritur pyetje.
"Më jepni kontrollin e parave të një kombi
dhe nuk dua t'ia di kush i bën ligjet e tij." Mayer Rothschild
Ky sistem do vazhdojë të automatizohet gjithnjë e më shumë
dhe do të shkurtojë fuqinë blerëse të shumicës së njerëzve.
Do të vijë një kohë, që quhet kurba Gaussian
kur punësimi është ashtu, prodhimi është kështu
dhe fuqia blerëse është ashtu. Sistemi ndalon.
Bankat falimentojnë dhe asgjë nuk funksionon më.
Jemi duke lëvizur në atë drejtim shumë shpejt.
- Në 2011 kemi arritur më në fund tek një pikë
ku është bërë mëse e qartë që makineria e ka mundur njeriun.
- Ne jemi më shumë produktiv me më pak njerëz.
- Si ekonomi jemi më produktivë se kurrë.
- Një aplikacion iPadi mund të bëjë më shumë se katër njerëz.
- Ka më pak vende pune. Vendet e punës që ekzistojnë tani
kanë paga më të ulëta për arsye mëse të qarta:
shumë njerëz janë në kërkim të pak punëve që kanë mbetur.
Pagat priren drejt uljes, gjë që ndikon shumë tek klasa e mesme
që po shkon gjithnjë e më poshtë.
Ne po shkojmë drejt një kolapsi shoqëror.
Mendoj se kjo do të ndodhë në gjithë botën, jo vetëm këtu.
Kjo nuk kërkon rrëzimin e qeverisë.
Mjafton ta lësh siç është, sepse kështu do të bjerë vetë.
Nëse keni kontroll mbi median, mund t'i qetësoni njerëzit
por nëse shumica vazhdon të humbasë vendet e punës, nuk do të ketë më mundësi blerjeje
sistemi bie. Nuk funksionon më; ata pushtojnë.
Kjo po ndodh, vendi ndodhet në një rrugë pa krye.
Do të kenë vështirësi me sigurinë kombëtare
në pagesën e pensioneve..
Kanë shpenzuar shumë më tepër nga ajo që kishin.
Tani mund të krijojnë vetëm borxh tjetër, duke marrë hua më shumë para' nga bankat.
Duam t'ju tregojmë një simbol mjaft të trishtë të kohës sonë,
nuk është larg nga këtu, në qendër të Manhattan-it.
Borxhi kombëtar është rritur tej mase madje edhe për llogaritësin e borxhit publik.
Daton që në 1989-ën
kur borxhi kombëtar ishte më pak se 3 trilion dollarë.
Borxhi është rritur aq shpejt kohët të fundit saqë duhet të hiqnin simbolin e dollarit
për t'i hapur vend përllogaritjeve me shifra ekstra, ka shkuar
më shumë se 10 trilion dollarë dhe e rritet çdo sekondë.
Vitin e ardhshëm do të shtohen dy shifra në këtë llogaritje.
Qeveria Federale nuk ka leje që të shtypi kartmonedha.
Nuk ka leje që të japë para' hua apo të hyjë në tregun bankar.
Ky është një privilegj vetëm i bankierëve.
Çfarë duhet të bëjë qeveria nëse do të ndërtojë një flotë ajrore
le të themi 2000 avionë në muaj?
Duhet të marrë para' hua nga një institucion privat kredie
të nënshkruajë një kontratë dhe nëse lufta fitohet apo jo
barra për të paguar borxhin bie mbi qytetarët.
"Historia tregon se këmbyesit e parave kanë përdorur çdo lloj forme abuzimi
të mundshme si intriga, mashtrime dhe dhunë
për të mbajtur nën kontroll qeverinë
për të kontrolluar paranë dhe çështjet e saj." James Madison
Ne, me formimin tonë social, e gjejmë veten
në një gjendje kalimtare, si çështje e evolucionit social.
Nëse duam t'ja dalim mbanë në këto kohë të turbullta
duhet të jemi në gjendje të përshtatemi e të ndryshojmë.
Çdo gjë ndryshon, përfshirë këtu dhe sistemet tona sociale.
Albert Einstein ka thënë:
"Nuk mund t'i zgjidhim problemet duke përdorur të njëjtën mënyrë mendimi
që i krijoi ato."
Toka është ende e pasur me burime.
Ndarja e burimeve e cila bëhet nga kontrolli monetar
nuk është më e përshtatshme dhe në fakt është antiproduktive për mbijetesën tonë.
Sot ne kemi teknologji shumë të përparuara
por sistemi ynë shoqëror dhe ekonomik
nuk ka ecur me hapat e teknologjisë
që në fakt mund të krijojë lehtë një botë bollëku për të gjithë
të lirë nga skllavëria dhe borxhi.
Si mund të realizohet kjo?
Paratë mungojnë për të ushqyer dhe strehuar gjithë njerëzit e botës
e jo më të arrijmë objektiva më ambiciozë.
Por, Toka ka burime të mjaftueshme për plotësimin e nevojave të të gjithë njerëzve
por vetëm nëse menaxhohen në mënyrë inteligjente.
Një Alternativë Sociale
Jacque Fresco parashikon një zgjidhje që ai e quan
një Ekonomi e Bazuar në Burime.
Është një sistem socio-ekonomik ku të gjitha të mirat dhe shërbimet
janë në dispozicion për të gjithë pa përdorimin e parasë
pa shkëmbime, kredi, borxh apo skllavëri të çdo lloji.
Ndryshe nga çdo sistem shoqëror që ka ekzistuar deri më sot.
Fresco arriti në këtë përfundim pas 75 vitesh studime
dhe hulumtime eksperimentale.
Një Ekonomi e Bazuar në Burime vepron mbi bazën e burimeve të disponueshme
dhe i vë ato burime në dispozicion të çdo qenieje njerëzore në Tokë
falas, pa një etiketë çmimi.
Ne sot kemi burime mëse të mjaftueshme
për të ndërtuar një shoqëri shumë më të përparuar.
Nuk po flas për lëmoshë që të mbajë njerëzit në kufijtë e mbijetesës.
Po flas për një qytetërim shumë të përparuar.
Ne kemi burimet, ne kemi teknologjinë, gjithë ç'duhet të bëjmë është t'i aplikojmë ato.
Një nga aspektet kryesore të Projektit Venus
është që të eliminojë pamjaftueshmërinë; këtu futet në lojë teknologjia.
Sepse nqs ne krijojmë një Ekonomi të Bazuar në Burime
dhe disa gjëra mungojnë, nuk do të funksionojë.
Nëse ngre një Ekonomi të Bazuar në Burime
në një vend që nuk ka burime, nuk do të funksionojë.
Me teknologjinë që kemi sot mund t'i bëjmë gjërat të disponueshme
mund të eliminojmë pamjaftueshmërinë, mund të krijojmë bollëk.
Për sa kohë mund të krijojmë bollëk, kjo do eliminojë lakminë
egoizmin dhe shumë krime e shumë sjellje anormale.
Një sistem social mund të projektohet
i tillë ku të gjithë të jetojnë në mënyrë të plotë dhe konstruktive
nëse fuqitë e shkencës dhe teknologjisë janë të drejtuara
kundrejt shqetësimit njerëzor dhe mjedisor
dhe në tejkalimin e pamjaftueshmërisë artificiale në sistemet monetare të bazuar në borxh.
Të gjithë njerëzit, pavarësisht nga filozofia politike, zakonet shoqërore
ose dallimet fetare së fundi varen nga të njëjtat burime:
ajër i pastër dhe ujë
tokë bujqësore
kujdes mjekësor dhe një arsimim i përshtatshëm.
Besoj se t'i zotoheni besnikëri Tokës dhe të gjithëve në të
do të ishte rruga e duhur për të ardhmen.
Qenia njerëzore është një familje e vetme dhe bota është shtëpia e të gjithëve.
Kombet dhe populli nuk mund të bashkë-ekzistojnë të ndarë.
Mjaft më kufij, në mënyrë që kushdo mund të shkojë kudo.
Shtetet para se të bashkoheshin, vendosën kufijtë ndarës.
Ata luftonin, kishin ushtritë. Ata e kishin zakon të luftonin:
"Ky është territori ynë!" "Oh jo ju po kaloni kufijtë!"
Kur të gjitha shtetet u mblodhën së bashku, qeveria
përcaktoi kufijtë e shteteve dhe më pas ranë dakord.
Ky ishte fundi i mosmarrëveshjeve territoriale.
Nëse duam përfundimin e luftërave, duhet ta deklarojmë Tokën trashëgimi të përbashkët.
Duhet të deklarojmë burimet e Tokës trashëgimi të përbashkët për njerëzit e gjithë botës.
Kjo nuk ka asnjë lidhje me ata që duan të formojnë një rend botëror elitar
me vetveten dhe me korporatat e mëdha në kontroll
dhe ku pjesa tjetër e botës të jetë e nënshtruar.
Në të kundërt, një Ekonomi Globale e Bazuar në Burime
i lejon njerëzve që të arrijnë potencialin e tyre më të lartë
ku mund të lulëzojnë dhe të rriten në një shoqëri që punon në emër të tyre.
Një shoqëri që e mbron dhe e ruan mjedisin natyror,
që kupton se jemi pjesë e natyrës, jo e ndarë nga ajo.
Motivimi (Nxitja)
Disa pyesin çfarë do t'i ndodhë motivimit nëse nevojat njerëzore plotësohen
pa pasur nevojë për të punuar për t'i arritur ato.
Pyetja supozon që njerëzit nuk kanë dëshira përtej nevojave bazë.
Po të ishte e vërtetë, atëherë nuk do të ekzistonin shpikësit
shkrimtarët ose mësuesit.
Njerëzit punojnë me pasion për gjërat që u interesojnë dhe i sfidojnë ata.
Le t'i japim të gjithë njerëzve mundësinë
e marrjes pjesë në sfidën më të madhe që mund të kenë:
përmirësimin e botës për çdo njeri.
Individualiteti do të lartësohet më tepër se njëtrajtshmëria.
Kjo marrëveshje shoqërore do të gjenerojë një sistem të ri nxitës
që e vlerëson mbrojtjen e mjedisit dhe shqetësimin shoqëror
në vend të qëllimeve egocentrike të cekëta
të pasurisë, pronës dhe pushtetit.
Kjo nuk kërkon njëtrajtshmëri. Por padyshim kërkon diversitet:
Sa më të ndryshëm njerëzit, aq më në pah del individualiteti
Pra, ne lartësojmë individualitetin, krijueshmërinë dhe risitë.
Ky është thelbi i këtij projekti.
Nuk do të jetë një grup shkencëtarësh që t'i thotë njerëzve se çfarë të bëjnë
si të jetojnë, ku të shkojnë, çfarë të ndjekin.
Motivimi dhe nxitja ekziston kur njerëzit kanë detyra kuptimplota.
Rritja dhe zhvillimi i vërtetë ndodhin kur njerëzit janë të përfshirë
në sfida krijuese dhe përpjekje konstruktive.
Mirëpo, motivimi dhe nxitja vdesin nga përditshmëria
e punëve të mërzitshme dhe të përsëritura që nevojiten për të fituar pagën.
Nëse u jepni njerëzve gjëra
i ushqeni, i vishni dhe i strehoni ata pa pagesë,
nuk do të shkojnë për të punuar në mëngjes, sepse nuk kanë nevojë.
Kanë banesën, veshjet, filmat dhe argëtimin e tyre.
Përse të shkosh në punë? Puna është e dhimbshme, monotone, e mërzitshme.
Në të ardhmen, nëse njerëzit i kanë arritur të gjitha nevojat e tyre
dhe nuk kanë më sfida, atëherë çdo gjë është e kotë.
Kështu që njerëzit duhet të kenë vazhdimisht sfida të reja.
Në shkollat ​​tona ne i nxisim ata me gjëra të pazgjidhshme
dhe ka shumë probleme të pazgjidhura.
Nëse jeni ushqyer dhe veshur mirë, truri juaj nuk ndalon së punuari.
Kjo do të thotë që çdo milioner nuk bën asgjë, është pasiv
sepse i ka të gjitha mjetet. Kjo nuk është e vërtetë.
Ka shumë milionerë që punojnë 18 orë në ditë
dhe nuk kanë kohë të mjaftueshme. Kjo ka të bëjë me formimin kulturor
dhe arsimimin tuaj. Sa më shumë që dini rreth oqeanografisë, astronomisë, etj.
më të interesuar dhe më të gjallë jeni.
Nëse do t'ju jepej ushqim, veshje dhe strehim, atëherë mund të punoni.
Nuk keni pse shqetësoheni për krijimin e kushteve të jetesës
dhe do të vazhdoni të ecni përpara plot dëshirë.
Unë e quaj këtë një sistem nxitjeje të ri dhe novator.
Jo të orientuar rreth parasë por drejt zgjidhjes së problemit.
Do të mundoheshit me dëshirë për ta parë botën duke u bërë një vend më i mirë.
Menaxhimi Inteligjent i Burimeve të Tokës
Si mund ta përdorim teknologjinë tonë me zgjuarsi
në mënyrë që të ketë mëse mjaftueshëm për të gjithë?
Për ta arritur këtë, është e domosdoshme që planifikimi i tij
të bazohet në kapacitetin mbartës të burimeve të planetit.
E tërë infrastruktura jonë duhet riprojektuar dhe menaxhuar
përmes sistemeve të plota, koherente dhe të integruar.
Kjo do të thotë se duhet ta shohim të gjithë komunitetin global si një njësi
që përfshin të gjithë dhe planifikon në përputhje me rrethanat.
Vetëm kështu mund të përdorim teknologjinë tonë për të kapërcyer mungesat e burimeve,
të gjenerojmë bollëk të gjithanshëm dhe të mbrojmë mjedisin.
Prandaj, një studim global është pikësëpari i domosdoshëm për të përcaktuar atë që kemi.
Do të bëjmë listë me burimet tona natyrore, personelin
qendrat e prodhimit dhe nevojat e njerëzve.
Kjo na lejon të përcaktojmë sasinë e mallrave dhe shërbimeve që nevojiten.
Për shembull, ku toka është pjellore për të mbjellur bimë?
Sa njerëz ndodhen në vende të ndryshme
dhe si është gjendja e tyre shëndetësore?
Kjo do të përcaktonte se ku dhe sa spitale të ndërtohen.
Nëse ju përpiqeni ta bëni sot këtë
duke bërë një studim sa burime kanë të gjitha kombet, ata do të pyesin:
"Për çfarë ju duhet? Për të parë nëse kemi burime të mjaftueshme
në armatime dhe gjëra të tjera?"
Ata do të jenë skeptik, në mëdyshje për dhënien e këtij informacioni
ndaj, do thoja se nuk do të funksionojë në kulturën e sotme.
Por pasi paraqiten idetë dhe arsyetimi se ku bazohen
dhe përparësitë e fituara nga të gjithë kombet,
duhet të jenë përparësi specifike
që ata të mund t'i kuptojnë me kushtet e tyre.
Nëse ata bien dakord, atëherë studimi do të kryhet.
Nuk është mendimi im apo i dikujt tjetër që do të merret për bazë.
Është madhësia e popullsisë, disponueshmëria e burimeve
kapaciteti bartës i Tokës, që përcakton
çfarë është bërë dhe se sa shpejt lëvizin gjërat.
Sot gjërat bëhen mbi baza krejt të ndryshme
por në të ardhmen çdo gjë do të bazohet në
një formë ekuilibri dinamik.
Kjo do të thotë se çdo gjë vepron në potencialin më të lartë
pa lënë pas dore mjedisin.
Çelësi për arritjen e bollëkut dhe një standard të lartë jetese për të gjithë
është automatizimi më i madh i mundur në periudhën më të shkurtër.
Por gjatë tranzicionit, ne duhet të bashkojmë
aftësitë teknike të njerëzve që punojnë me kompjutera,
që punojnë me teknologjinë
për të ndërtuar dhe projektuar metodat e dërgimit të këtyre burimeve
dhe fabrikat industriale të nevojshme për punimin e tyre.
Problemet tona dhe zgjidhjet e tyre janë teknike, jo politike.
Shumë probleme mund të zgjidhen kur teknologjia dhe metoda shkencore
përdoren për t'i shërbyer të gjithë njerëzve, jo vetëm disave.
Ju duhet të pyesni veten? Çfarë dëshironi në të vërtetë?
Dua të jetoj në një botë ku nuk kam përse të kem frikë
se fëmijët e mi do të marrin pjesë në një luftë tjetër,
ku do të ketë privime, probleme ose sëmundje.
"A di sesi ta ndërtosh një botë të tillë? Jo nuk e di"
Mirë, si ndërtohet? Ftojmë divizionet e ndryshme të shkencës
i bashkojmë dhe i themi "Këto janë problemet që duam të zgjidhim."
Një qeveri shkencore nuk do të thotë se shkencëtarët do të sundojnë apo kontrollojnë njerëzit.
Do të thotë se njohin mënyra më të mira për ndërtimin e sistemeve të transportit,
mënyra më të mira për pastrimin e ajrit,
për të rregulluar oqeanet, për aq sa dimë deri më sot.
Kompjuterat mund t'i shërbejnë nevojave të të gjithëve
kur kibernetika të jetë integruar së shpejti në të gjitha aspektet
e kësaj kulture të re dhe dinamike.
Mund ta mendoni këtë si një sistem elektronik nervor
që zgjatet në të gjitha fushat e përbërjes sociale.
Funksioni i tyre do të jetë për të koordinuar ekuilibrin
ndërmjet prodhimit dhe shpërndarjes
duke u siguruar që mos të ketë asnjë mungesë ose tepricë.
Në këtë shoqëri tepër teknike
vendimet bazohen në reagimet e drejtpërdrejta
mjedisore, njerëzore dhe industriale.
Imagjinoni një sistem sensorësh elektrikë
kudo në mjedis
në qytete, fabrika, magazina
në qendrat e shpërndarjes, rrjetet e transportit
anembanë globit duke mbledhur të dhëna për më shumë vendime të sakta.
Vendimet janë të bazuara në nevojat e shoqërisë
dhe jo në interesat e korporatave private.
Nuk është teknologjia e automatizuar ose makineritë nga të cilat duhet të jemi dyshues
por nga abuzimi dhe keqpërdorimi i teknologjisë nga interesa egoiste.
Mos harroni, janë njerëzit ata që vendosin se për ç'qëllim do përdoren makinat.
Nëse teknologjia nuk i çliron të gjithë njerëzit
në ndjekjen e aspiratave më të larta që njeriu do të arrijë
atëherë i gjithë potenciali teknologjik do të jetë i pakuptimtë.
Duhet peshuar gjithmonë të mirat dhe të këqiat
para se të merremi me rindërtimin e mjedisit aktual.
Projektimi i së Ardhmes
Janë të gjitha fjalë po të mos ketë një plan teknik
për të përdorur burimet me qëllim arritjen e bollëkut.
Në vijim janë disa nga qasjet e shumta që Projekti Venus ofron
për të gjithë spektrin shoqëror.
Sot, më shumë se gjysma e popullsisë sonë jeton në qytete të ndotura
dhe të rrezikshme, që shpërdorojnë energji.
Ajo që duhet të bëjmë është projektimi i një qyteti jetues
si një organizëm, si një universitet.
Prandaj të gjitha qytetet e së ardhmes do të jenë qytete universitare
që rriten, që shkëmbejnë ide vazhdimisht.
Qyteti do të ketë një sistem transporti të integruar
ndaj nuk do të ketë aksidente
dhe asnjë aspekt i teknologjisë do të mbesë i pazbuluar.
Mjekësia, botanika, bujqësia, çdo gjë do jetë një sistem i vetëm.
Në fakt është më mirë të ndërtojmë qytete të reja nga zero
sesa të restaurojmë dhe të mbajmë të vjetrat.
Fresco përdor një qasje të sistemeve për projektimin e qyteteve të reja.
Janë vende të dëshirueshme dhe të këndshme për të jetuar.
Nocioni i planifikimit inteligjent të përgjithshëm
që nënkupton njëtrajtshmërinë e masave është absurd.
Qytetet do të jenë të njëtrajtshme vetëm në gradën
që kërkojnë shumë më pak materiale, kohë dhe energji
dhe të jenë mjaft elastike për të lejuar ndryshime të reja
duke ruajtur ndërkohë ekologjinë lokale.
Nëse i projektojmë qytetet tona për të plotësuar nevojat e njeriut
nuk do të kemi shumicën e problemeve që mbizotërojnë sot.
Në kupolën qendrore do të ketë çerdhe
shkolla​​, kujdes dentar, kujdes mjekësor.
Në ndërtimin dhe projektimin e qyteteve
zhvillojmë 1/8 e sistemit të qytetit dhe pastaj e rivendosim atë
në vend që t'i kemi arkitektët të zënë me projektimin e çdo ndërtesë dhe strukturë
që është një humbje e madhe energjie dhe talenti.
Kur punohet për zgjidhjen e problemit të strehimit për të gjithë njerëzit e botës
teknikat e ndërtimit do të jenë shumë ndryshe nga ato që përdoren sot.
Strukturat nxjerrëse dhe vetë-ngritëse mund të revolucionarizojnë
dhe përshpejtojnë proceset e ndërtimit.
Këto apartamente të lehta dhe jetëgjatë mund të prodhohen në mënyrë të vazhdueshme
dhe pastaj të ndahen dhe pozicionohen në vend nga makineri gjigante.
Pjesa e jashtme e këtyre strukturave efikase shërben si gjenerator fotovoltaik
dhe përcjellës ngrohjeje.
Ju nuk zotëroni asgjë në këtë shoqëri.
Vërtetë, njerëzit nuk duan para',
duan thjesht të drejtën e gjërave atëherë kur i duan ato.
Njerëzit në shoqërinë e bollëkut, duke patur të drejtë tek të mirat
nuk do të kenë më nevojë t'i ruajnë dhe grumbullojnë gjërat.
I riciklojmë, i përditësojmë dhe i përmirësojmë.
Merrni materialet e një makine të vjetër,
peshojnë sa një makinë e re, ndaj nuk ka më makina të vjetra.
Makina të vjetra do të thotë rrezik.
Nëse ngisni një makinë të shtrenjtë dhe dikush tjetër nget një makinë të rrënuar
nëse frenat prishen, ju mund të vdisni.
Nuk duam makina të vjetra në rrugë,
nuk duam asgjë që prishet.
Nuk duam asgjë që ka nevojë për mirëmbajtje.
Në një Ekonomi të Bazuar në Burime
njerëzit mund të kenë çdolloj produkti për të cilin kanë nevojë pa barrën
e blerjes, ruajtjes ose pa barrën e sigurimit të të mirave të tyre.
Në këtë mënyrë, ka për të gjithë njerëzit
dhe produktet janë gjithmonë të disponueshme kur duhen.
Çdo gjë që u duhet njerëzve është e disponueshme në kupolat e jashtme të aksesit të të mirave:
materiale skulpture, instrumente muzikore,
diçka si bibliotekë publike.
Mund të shkojnë të marrin një aparat fotografik, biçikletë ose orë dore.
Çdo gjë që u duhet është e disponueshme pa etiketë çmimi.
Kjo do të thotë që duhet të arrijmë një nivel prodhimi aq të lartë
saqë pamjaftueshmëria të mos ekzistojë më.
Kjo do të parandalojë pothuajse të gjitha krimet.
S'ka asnjë mënyrë për ta segmentuar ose për ta bërë këtë sistem të drejtë dhe të barabartë.
Ne duhet të bëjmë një sistem që garanton të drejtat e njeriut.
Kur të gjithë kanë qasje tek të mirat dhe shërbimet
nuk është nevoja të luftoni për të drejtat e grave ose të drejtat e zezakëve.
Është automatike në një shoqëri që shkon në këtë drejtim.
Nuk keni nevojë të bëni ligje [si] 'Mos vidh'.
Këto sjellje do të anashkalohen vetë.
Rreth kupolës qendrore gjenden qendrat kërkimore,
qendra që kryejnë punë të rëndësishme
për qëndrueshmërinë e të gjithë komunitetit.
Sapo largohemi nga qendrat kërkimore
vijmë në zonën çlodhëse
që ka fusha tenisi dhe të gjitha llojet e lojërave që kërkojnë njerëzit.
Duke lëvizur më tej arrijmë tek lagja rezidenciale;
ku ka përrenj, ujëvara, liqene në të gjithë zonën.
Ne mund të ofrojmë një gamë të gjerë shtëpish unike dhe apartamente
që nuk kanë nevojë të mirëmbahen dhe janë të mbrojtur ndaj zjarrit
dhe janë të papërshkueshme ndaj kushteve të këqija të motit.
Duke shkuar në sektorin tjetër, arrijmë tek apartamentet.
Arsyeja që disa njerëz duan të jetojnë në apartamente
është sepse bëjnë pjesë në grupe teatrale, ka palestra
kujdes mjekësor, kujdes dentar, çdo gjë është ndërtuar në kullat qendrore.
Unë mendoj se në të ardhmen, njerëzit do të largohen nga shtëpitë individuale
dhe do të jetojnë në komplekse më të mëdha.
Duke shkuar akoma më tej arrijmë në serat bujqësore
ose ferma hidroponike (me ujë) akuikulturë.
Pastaj janë dhe tokat bujqësore.
Qyteti do të përdorë teknologjinë më të mirë për pastërtinë
në harmoni me natyrën, si energji diellore, e erës, gjeotermale
përqendrues ngrohjeje, polaritet-elektrik, e baticave, temperaturë diferenciale
energji termale oqeanike dhe shumë më tepër.
Në të ardhmen do të zhvillohet më tepër gjenerimi i energjisë
me ndërtimin e një ure tokësore ose tuneli mespërmes Ngushticës së Beringut.
Këto struktura nënujore shndërrojnë një pjesë të rrymave oqeanike
nëpërmjet turbinave për të gjeneruar burime të pastra energjie.
Përdorimi i këtyre burimeve energjike mund të fuqizojë furnizimin e tokës me energji të pastër
dhe lejon që të gjithë njerëzit të gëzojnë një standard shumë të lartë të jetese
për mijëvjeçarët që do vijnë.
Nuk ka më nevojë për shfrytëzimin e hidrokarbureve ndotës.
Ndotja do t'i përkasë së kaluarës.
I gjithë transporti do të integrohet
në një sistem planetar.
Transporti në qytete do të bëhet nga mjete që lëvizin horizontalisht dhe vertikalisht.
Udhëtimi nga njëri qytet në tjetrin do të bëhet me hekurudhë me një shinë.
Trenat me ngritje magnetike në ajër përdoren për udhëtime në distanca të gjata.
Për të rritur efektshmërinë, ky tren maglev i shpejtë
është i pajisur me seksione të lëvizshme
të cilat mund të shkëputen kur treni është në lëvizje.
Avionët do të paraqesin një gamë të gjerë konfiguracionesh.
VTOL-ët (Fluturim dhe Ulje Vertikale)
përdoren për transportin e udhëtarëve dhe mallrave.
Prioriteti është siguria dhe jo kursimi parave
ose konkurimi për ofertën më të ulët.
Këto sisteme modulare përbëhen nga sektorë të lëvizshëm
që mund të ngarkohen ose shkarkohen me shpejtësi.
Numri i sektorëve ndryshon në varësi
të sasisë së mallrave që do të dërgohen.
Kur të gjitha pjesët janë të lidhura mund të lëvizin si një njësi e vetme.
Anijet mund të jenë fabrika prodhimi lundruese
dhe të prodhojnë mallra gjatë rrugës për në destinacionet e tyre.
Ato gjithashtu mund të shërbejnë si qendra arsimore
ku fëmijët dhe të rriturit udhëtojnë në gjithë botën duke marrë një edukim të ri
jo nëpërmjet studimeve indirekte por nëpërmjet eksperiencës
dhe bashkëveprimit me ambientin real.
Një sistem kombëtar transporti do të përfshijë një rrjet
rrugësh ujore, kanalesh dhe sistemesh ujitjeje.
Këto mund të shërbejnë për të minimizuar rrezikun e përmbytjeve dhe thatësirave
duke bërë të mundur migrimin e peshqve, mbrojtjen nga zjarret natyrore
burime ujore emergjente, ferma peshku dhe zona çlodhëse.
Kur të përdorim shkencën dhe teknologjinë
drejtëpërdrejtë në sistemin social
pa kufizimet e tregut, financave ose patentimeve
mund të arrijmë një standard jetese shumë të lartë
në një periudhë kohore shumë të shkurtër.
Kjo shoqëri do të përmirësohet vazhdimisht
duke ndryshuar me shpejtësi falë teknologjive të reja, shpikjeve dhe ideve.
Do të jetë një shoqëri në zhvillim
dhe jo në vend numëro si kjo që kemi sot.
Imagjinoni të jetoni në një qytet të mrekullueshëm oqeanik
duke ndihmuar në rimëkëmbjen e mjedisit të oqeanit
duke eliminuar ndërkohë presionet demografike tokësore.
Këto qytete në det mund të shërbejnë si universitete dhe qendra kërkimore
ku studentët studiojnë shkencat detare.
Ato mund të përdoren për bujqësinë e peshkut, kulturës detare dhe punime mineralesh
duke patur një ekuilibër dinamik në mjedisin e oqeanografisë.
Qytetet e vetë mjaftueshme në det ndryshojnë në projektim
në varësi të vendndodhjes dhe funksionit të tyre.
Ky stacion vëzhgues nënujor lejon njerëzit
që të studiojnë jetën detare në habitatin e saj natyror.
Këto sisteme marikulture dhe bujqësie detare
rrisin peshq dhe forma të tjera të jetës detare
për të përmbushur nevojat ushqimore të njerëzve në botë.
Këto struktura lejojnë qarkullimin e lirë të ujit.
Përdorimi i teknologjisë në këtë mënyrë do të bëjë të mundur që një shoqëri globale
të arrijë përparim shoqëror dhe një rindërtim mbarë botëror
në kohën më të shkurtër të mundshme.
Utopia, nëse do të realizohet, do të vdesë, do të përgjumet
ndërsa kjo për të cilën po flas është një kulturë në evoluim
ose një kulturë në zhvillim.
Nuk kam nocione të një shoqërie të përsosur. Nuk e di ç'do të thotë shoqëri e përsosur.
Di që mund të bëjmë shumë më mirë se ajo që kemi tani.
Nuk jam Utopist. Nuk jam një...një humanist
që do të donte të jetonim të gjithë në ngrohtësi dhe harmoni.
Por e di se nëse ne nuk jetojmë në atë mënyrë do të vrasim njëri-tjetrin
dhe do të shkatërrojmë Tokën.
Kjo mënyrë e re jetese, që ofron kohë të lirë dhe argëtim
do të rrisë njohuritë dhe krijueshmërinë për të gjithë.
Matja e suksesit do të përcaktohet nga përmbushja e interesave personale,
në vend të mbledhjes së pasurisë dhe qëllimeve egocentrike.
Një Ekonomi e Bazuar në Burime nuk do të ndryshojë ambientin natyror
duke e bërë të pastër, efikas dhe të këndshëm
por do të paraqesë një sistem të ri vlerash
të përshtatshëm kundrejt drejtimit dhe qëllimeve të qasjes së re inovative.
Me arsim dhe burime të vëna në dispozicion
nuk do të ketë asnjë kufizim për potencialin njerëzor.
Gjithkush do të ketë lirinë për të ndjekur
çfarëdo fushe konstruktive që ai ose ajo zgjedh
pa kufizimet ekonomike me të cilat përballemi sot.
Tani jemi në një kohë kur duhen marrë vendime
nëse duam të zhvillohemi nga kultura e sotme e pamjaftueshmërisë
e harxhimit dhe shkatërrimit mjedisor,
për një shoqëri të qëndrueshme të shqetësimit ekologjik dhe bollëkut.
Një komb pa një vizion sesi mund të jetë e ardhmja
është i dënuar të përsëris gabimet e së shkuarës
sërish dhe sërish.
Pohojmë pandershmërisht
se njeriu është forma më e lartë e evolucionit, gjë që e mësojmë në shkollë.
Njeriu shkatërron oqeanet, peshqit, atmosferën dhe njëri-tjetrin.
Njeriu fluturon mbi një qytet, shtyp një buton
dhe djeg të gjithë qytetin me armë bërthamore.
A është ai krijesa më e lartë e natyrës? Ende jo!
sipas mendimit tim. Ne kemi një rrugë të gjatë përpara.
Ne mund të zhvillojmë parajsën në Tokë ose zhdukjen.
A do të zhdukemi, vetëm e ardhmja do të na e tregojë.
Varet se çfarë bëni për të ardhmen.
Mund të krijojmë një botë ku lufta dhe egoizmi të jenë kujtime të largëta.
Kur e tërë shkenca dhe teknologjia të përdoret
në një ekonomi globale të bazuar në burime
për mbrojtjen e mjedisit dhe mirëqenien e të gjithëve
vetëm atëherë do të kuptojmë
çfarë do të thotë të jesh vërtetë i civilizuar.
Bëhuni pjesë e një komuniteti njerëzish në rritje
që punojnë për të bërë që qëllimet e Projektit Venus të bëhen realitet.
Bashkohuni me ne në përpjekjet tona për ta sjellë vizionin e një të ardhmeje pozitive
tek një audiencë më e gjerë nëpërmjet këtij filmi.
Të gjitha këto gjëra mund të ndërtohen me dijet që kemi sot.
Do të duheshin 10 vjet për të ndryshuar sipërfaqen e Tokës
për ta transformuar botën në një Kopësht Edeni të dytë.
Zgjedhja qëndron tek ju. Budallallëku i një gare armësh bërthamore
zhvillimi i armëve, përpjekja e zgjidhjes së problemeve politikisht
duke zgjedhur këtë parti politike apo atë parti politike
e tërë politika është e zhytur në korrupsion.
Më lejoni t'jua them përsëri: Komunizmi, Socializmi
Fashizmi, Demokratët, Liberalët.
Nuk ka probleme Zezakësh, probleme Polakësh ose probleme Hebrenjsh
probleme Grekësh apo probleme të grave. Janë probleme njerëzore!